Misr harbiylari ichki ishlar vazirligi kuchlari ko‘magida Sinay yarimorolining markaziy qismi va shimolida 47 jangarini yo‘q qildi. Ta’kidlanishicha, Sinayda davom etayotgan maxsus operatsiya vaqtida katta miqdorda qurol va o‘q-dori tortib olingan, jangarilar tomonidan qo‘llangan panohgohlar va transport aniqlangan. Bundan tashqari, turli jinoyatlarni sodir etishda gumon qilingan 150 dan ko‘proq kishi ushlangan. 25 aprelda Misr hukumati 3 oylik muddatga favqulodda holat rejimini kiritgan. Sinay yarimorolining shimol hududlarida komendantlik soati amal qilmoqda.